Source: http://docplayer.fi/3062110-Valikangas-ristiniityn-tuulivoimapuisto.html
Timestamp: 2017-12-15 23:54:23+00:00
Document Index: 5542208

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

VÄLIKANGAS-RISTINIITYN TUULIVOIMAPUISTO - PDF
Download "VÄLIKANGAS-RISTINIITYN TUULIVOIMAPUISTO"
1 INFINERGIES FINLAND OY VÄLIKANGAS-RISTINIITYN TUULIVOIMAPUISTO Luonto- ja linnustoselvitykset Erillisraportti FCG SUUNNITTELU JA TEKNIIKKA OY P23690
2 2 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY SISÄLLYSLUETTELO 1 JOHDANTO HANKKEEN SIJAINTI JA KUVAUS Sijainti Hankkeen tekninen kuvaus AINEISTO JA MENETELMÄT Kasvillisuus ja luontotyypit Linnustoselvitykset Muu eläimistö ja EU:n luontodirektiivin liitteen IV (a) lajit Lepakkoselvitys KASVILLISUUS JA LUONTOTYYPIT Kasvillisuus ja luontotyypit Kasvillisuusalue Tuulivoimapuistoalueen luonnonolojen yleiskuvaus Alueen metsät ja suot Rakentamisalueiden luontoarvot Arvokkaat luontokohteet ja lajisto Kansallisten lakien mukaiset kohteet Arvokkaiden luontokohteiden kuvaus Uhanalainen ja alueellisesti merkittävä kasvilajisto LINNUSTO Pesimälinnusto Muuttolinnuston yleiskuvaus Sähkönsiirtoreittien linnusto Suojelullisesti arvokkaat lajit MUU ELÄIMISTÖ EU:n luontodirektiivin liitteiden II ja IV (a) lajit Lepakot Lepakkoselvitysten tulokset Lepakoiden muutto LÄHTEET Liitteet: Liite 1. Välikankaan ja Ristiniityn tuulivoimapuistojen pesimälinnustoselvityksissä havaittu lajisto. Pohjakartat Suojelualuerajaukset Maanmittauslaitos OIVA Ympäristö- ja paikkatietopalvelu asiantuntijoille Valokuvat FCG Suunnittelu ja tekniikka Oy
3 FCG SUUNNITTELU JA TEKNIIKKA OY Välikangas Ristiniityn tuulivoimapuisto 3 (42) 1 JOHDANTO Tämä työ on Haapajärven Välikankaan ja Ristiniityn alueille suunniteltavan tuulivoimapuiston YVA-menettelyä ja osayleiskaavoitusta palveleva luonto- ja linnustoselvitysten erillisraportti. Työssä kuvataan tuulivoimapuiston luonnonolosuhteiden nykytila sekä suunnittelussa huomioitavat arvokkaat luontokohteet. Tuulivoimapuiston vaikutukset alueen luonnonolosuhteisiin arvioidaan erikseen YVAselostuksessa. Alueelle laadittujen luonto- ja linnustoselvitysten tavoitteena on paikantaa arvokkaat luontotyypit, jotka ovat joko lainsäädännöllä määriteltyjä tai muutoin alueellisesti luonnon monimuotoisuuden kannalta edustavia kohteita. Lisäksi selvitysten tavoitteena on turvata valtakunnallisesti ja alueellisesti uhanalaisen ja luonnonsuojelulain (47 ja 49 ) mukaisen erityisen arvokkaan lajiston mahdolliset esiintymisalueet sekä EU:n luonto- ja lintudirektiivien mukaisen kasvi-, eläin- ja lintulajiston esiintymät. Arvokkaiksi tulkitut luontokohteet on esitetty kartoilla ja kuvailtu kuviokohtaisesti raportissa. Tuulivoimapuistoalueiden muun eläimistön nykytila on käsitelty tämän raportin yhteydessä EU:n luontodirektiivin liitteessä IV (a) mainittujen lajien osalta. Hankealueen ympäristön tilaan vaikuttavat muut tekijät, kuten maaperätiedot, pinta- ja pohjavesiasiat sekä lähimmät suojelualueet ja muut suojeluohjelmat on esitetty hankkeen YVA-ohjelmassa ja -selostuksessa. Luonto- ja linnustoselvityksen erillisraportin ovat laatineet FM biologit Ville Suorsa ja Minna Tuomala FCG Suunnittelu ja tekniikka Oy:n Oulun toimistolta.
4 4 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY 2 HANKKEEN SIJAINTI JA KUVAUS 2.1 Sijainti Infinergies Finland Oy suunnittelee Haapajärven Välikankaan ja Ristiniityn alueille kahdesta erillisestä osa-alueesta muodostuvaa tuulivoimapuistoa (kuva 1). Välikankaan tuulivoimapuisto kattaa 1392 hehtaarin laajuisen alan noin 12 kilometriä Haapajärven keskustasta itään. Ristiniityn hankealue kattaa 510 hehtaarin laajuisen alan noin 13 kilometriä Haapajärven keskustalta koilliseen. Hankealueet sekä niiden lähialueet ovat pääosin metsä- ja suovaltaisia, ja alueet ovat tavanomaisessa metsätalouskäytössä. Kuva 1. Hankealueiden sijainti. 2.2 Hankkeen tekninen kuvaus Hankealueille suunnitellaan yhteensä enintään 24 tuulivoimalan rakentamista. Suunniteltujen tuulivoimaloiden kokonaisteho olisi enintään noin 120 MW. Suunnitellut tuulivoimalat ovat teräsrakenteisia tai hybridituulivoimaloita, joiden yksikköteho on 3 5 MW. Tuulivoimaloiden napakorkeus on voimalaitostyypistä riippuen enintään noin 150 metriä ja roottoriympyrän halkaisija maksimissaan noin 140 metriä (siipi 70 m). Tällöin voimaloiden siiven kärki nousee enimmillään 220 metrin korkeuteen. Tuulivoimapuiston sähkönsiirrossa tarkastellaan kolmea eri vaihtoehtoa (kuva 3). Kaikki vaihtoehdot toteutetaan maakaapeleilla, ilmajohtoja ei rakenneta. Tuulivoimapuistossa tuotettu sähkö siirretään maakaapelilla valitun vaihtoehdon mukaisesti olemassa olevan Pyhäjärvi-Haapajärvi 110 kv voimajohdon varteen rakennettavalle uudelle 110/20 kv sähköasemalle. Tuulivoimapuistojen yhteenlaskettu pinta-ala on noin 1900 ha. Hankealueesta tullaan rakentamaan vain muutama prosentti. Rakentamiseen osoitettava pinta-ala on tuulivoimaloiden perustus- ja huoltoalueita (noin 6000 m²/voimala), voimaloita yhdistäviä huoltoteitä, huoltorakennuksia sekä rakennettavan sähköaseman alueita.
5 FCG SUUNNITTELU JA TEKNIIKKA OY Välikangas Ristiniityn tuulivoimapuisto 5 (42) Tuulivoimapuistot sijoittuvat yksityisten maanomistajien, Metsähallituksen ja Haapajärven kaupungin maille. Tuulivoimapuisto koostuu tuulivoimalaitoksista perustuksineen, niitä yhdistävistä maakaapeleista, sähköverkkoon liittymistä varten tarvittavista sähköasemista, kytkinkentistä ja ilmajohdoista sekä tuulivoimalaitoksia yhdistävistä teistä. Tuulipuiston huoltotiet ovat vähintään 6 metriä leveitä ja sorapintaisia. Tieverkoston suunnittelussa pyritään hyödyntämään olemassa olevaa tiestöä. Oleva tieverkko kunnostetaan raskaalle kalustolle sopivaksi. Kuva 2. Hankealueet sekä voimaloiden sijoittuminen ilmakuvalla
6 6 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY Kuva 3. Hankkeen sähkönsiirtosuunnitelma ja sen eri vaihtoehdot
7 FCG SUUNNITTELU JA TEKNIIKKA OY Välikangas Ristiniityn tuulivoimapuisto 7 (42) 3 AINEISTO JA MENETELMÄT 3.1 Kasvillisuus ja luontotyypit Hankealueiden kasvillisuutta ja luontotyyppejä inventoitiin maastokaudella 2014, yhteensä kahden maastotyöpäivän ajan. Lisäksi alueiden metsien kasvupaikkatyyppejä on tarkasteltu linnustoselvitysten maastotöiden yhteydessä. Kasvillisuusja luontotyyppiselvitysten maastotöistä ja raportoinnista on vastannut FM biologi Minna Tuomala FCG Suunnittelu ja tekniikka Oy:stä. Kasvillisuusinventoinneissa on huomioitu tarkemmin tuulivoimaloiden sijoituspaikkojen luonto-olosuhteet sekä laajemmin koko tuulivoimapuiston alue arvokohdetarkasteluna. Arvokohdetarkastelun tarkoituksena oli kartoittaa hankealueiden edustavat luontokohteet, jolloin myös mahdollisiin sijoitussuunnitelmien muutoksiin olisi olemassa selvitysaineistoa. Alueiden luonnonolosuhteita ei ole kartoitettu aiemmin muissa selvityksissä. Lähtöoletuksena oli, että alueilla ei esiintyisi luonnonsuojelulain (29 ) mukaisia arvokkaita kohteita, joten inventoinneissa tarkasteltiin mahdollisia metsälain (10 ) erityisen tärkeitä elinympäristöjä, vesilain (2 luku 11 ) mukaisia luontotyyppejä, luontotyyppien uhanalaisuusluokituksen (Raunio ym. 2008) mukaisesti uhanalaisia luontotyyppejä sekä arvokkaan lajiston esiintymispaikkoja. Alueilta ja niiden lähistöltä tiedossa olevaa uhanalaisten lajien paikkatietoaineistoa on tiedusteltu ympäristöhallinnon uhanalaisrekisteristä (tiedonanto, Hertta Eliölajit -tietokanta, Pohjois-Pohjanmaan ELY-keskus 5/2014). Lisäksi tiedusteltiin Metsäkeskukselta alueelle mahdollisesti sijoittuvia kohteita, joista maksetaan metsätalouden ympäristötukea (Pohjois-Pohjanmaan Metsäkeskus 4/2014, Tarkistettu uudelleen 6/2015). Tässä raportissa käsitellään alueen luonnon yleispiirteet, kuten metsien kasvupaikkatyypit ja niiden käsittelyaste. Lisäksi mahdolliset arvokkaat luontokohteet, mm. kansallisten lakien mukaiset sekä paikallisesti muutoin arvokkaat luontotyypit kuvaillaan. Kuvauksissa huomioidaan mm. luontotyyppien uhanalaisuusluokitus. Arvokkaat luontokohteet esitetään kartoilla. 3.2 Linnustoselvitykset Välikankaan ja Ristiniityn suunniteltujen tuulivoimapuistojen hankealueiden sekä niiden lähivaikutusalueen linnustoa selvitettiin maastoinventoinneilla vuosina Inventoinnit koostuivat kevät- ja syysmuutontarkkailusta sekä hankealueiden pesimälinnustoinventoinneista. Linnustoselvitysten maastotöistä ovat vastanneet FM biologit Minna Tuomala ja Ville Suorsa sekä linnustoasiantuntijat Kalle Hiekkanen ja Eino Mikkonen FCG Suunnittelu ja tekniikka Oy:n Oulun toimistolta. Linnustoselvitysten raportoinnin ovat laatineet FT biologi Petri Lampila sekä FM biologi Ville Suorsa. Linnustoselvitysten ensisijaisena tavoitteena oli selvittää hankealueiden sekä niiden lähivaikutusalueen pesimälinnustoa sekä suojelullisesti arvokkaiden lajien esiintymistä, ja luoda yleiskuva alueiden kautta muuttavaan linnustoon. Linnustoselvitysten aikana huomioitiin erityisellä tarkkuudella kaikki suojelullisesti arvokkaat lajit: Suomen Punaisen kirjan uhanalaiset ja silmälläpidettävät lajit (Rassi ym. 2010), alueellisesti uhanalaiset lajit (Rajasärkkä ym. 2013), EU:n lintudirektiivin liitteen I lajit (79/409/ETY), Suomen luonnonsuojelulailla ( /1096) ja luonnonsuojeluasetuksella ( /160) uhanalaisiksi tai erityistä suojelua vaativiksi säädetyt lajit. Lisäksi huomioitiin tuulivoiman linnustovaikutuksille herkiksi tiedetyt lajit sekä mahdolliset linnustollisesti arvokkaat kohteet. Tässä selvityksessä käytettiin seuraavia aineistoja ja tietolähteitä maastoselvitysten pohjatiedoiksi sekä selvitysten täydentämiseksi:
8 8 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY Maanmittauslaitoksen kartta- ja ilmakuva-aineistot (lintujen elinympäristöt) Ympäristöhallinnon OIVA ympäristö- ja paikkatietokanta asiantuntijoille (ympäristön suojelualueet) BirdLife Suomen ja SYKE:n paikkatietoaineistot (ympäristön IBA- ja FINIBAkohteet) Metsähallituksen petolinturekisteri (ympäristön erityisesti suojeltavien petolintujen pesäpaikat, aineistopyyntö) Luonnontieteellisen keskusmuseon Sääksirekisteri (ympäristön sääksen pesäpaikat, aineistopyyntö) Luonnontieteellisen keskusmuseon Rengastustoimisto (ympäristön suojelullisesti arvokkaiden lajien pesäpaikka- ja rengastustiedot, aineistopyyntö) Valtakunnallinen lintuatlastietokanta (pesimälajiston yleispiirteet) Keski-Pohjanmaan lintupaikkaopas (lähialueen lintupaikkojen yleistietoja) Pyhäjärven Murtomäen tuulivoimahankkeen linnustoselvitykset (alueellista linnustotietoa) Haapajärven Sauviinmäen tuulivoimahankkeen luontoselvitys (alueellista linnustotietoa) Haapaveden Hankilannevan tuulivoimahankkeen luontoselvitys (alueellista linnustotietoa) Välikankaan ja Ristiniityn suunniteltujen tuulivoimapuistojen pesimälinnustoa selvitettiin yleisesti käytössä olevia ja pesimälinnustoinventointeihin tarkoitettujen laskentamenetelmiä (kartoituslaskenta ja pistelaskenta) soveltamalla (mm. Koskimies & Väisänen 1988). Hankealueiden pesimälinnuston yleiskuva (pesimälajit ja lajien yleisyys) selvitettiin hankealueille luodun pistelaskentaverkoston avulla, jossa laskentapisteet sijoitettiin alueellisesti kattavasti molempien hankealueiden laajuudelle (kuva 4). Välikankaan hankealueen eteläosalla laskettiin vuonna 2013 kahdeksan laskentapistettä, ja laskennat toistettiin kolmeen kertaan kesän aikana ( ). Välikankaan laajennetulla hankealueella laskettiin vuonna 2014 yhdeksän laskentapistettä, ja laskennat toistettiin kolmeen kertaan kesän aikana ( ). Ristiniityn hankealueella pistelaskentoja suoritettiin vuonna 2014, jolloin alueella laskettiin kahdeksan laskentapistettä, ja laskennat toistettiin kolmeen kertaan kesän aikana ( ). Hankealueille sekä niiden lähivaikutusalueelle mahdollisesti sijoittuvia linnustollisesti arvokkaita kohteita sekä uhanalaisten ja muiden suojelullisesti arvokkaiden lajien esiintymistä selvitettiin sovelletun kartoituslaskennan avulla. Sovelletussa kartoituslaskennassa kierreltiin kartta- ja ilmakuvatarkastelun pohjalta ennalta valittuja elinympäristöjä (mm. avosuot, peltoalueet, iäkkäämmät ja yhtenäiset metsäkuviot), joissa suojelullisesti arvokkaita lajeja arvioitiin esiintyvän. Sovellettua kartoituslaskentaa suoritettiin pistelaskentojen yhteydessä, ja mm. laskentapisteeltä toiselle siirryttäessä. Osana hankealueiden pesimälinnustoselvityksiä alueella toteutettiin metsäkanalintujen soidinpaikkaselvitys, jonka tarkoituksena oli paikantaa alueille sijoittuvat merkittävät soidinpaikat. Metsäkanalintujen soidinpaikkaselvitys toteutettiin Metsoparlamentin (Keski-Suomen riistanhoitopiiri 2008) metson soidinpaikkainventoinnin ohjeita soveltaen. Hankealueilta rajattiin kartta- ja ilmakuvatarkastelujen sekä muiden mahdollisten lähtötietojen (mm. metsästäjien haastattelut) perusteella metsäkanalintujen soidinpaikoiksi soveltuvat kohteet. Soidinpaikoiksi soveltuvat kohteet tarkastettiin maastotöiden aikana kiertelemällä niitä aamuyöllä lajien soidinääntelyä kuunnellen. Mahdollisen soidinpaikan löydyttyä lintujen lukumäärä pyrittiin tarkastamaan soidintavia lintuja häiritsemättä. Soidinääntelyn lisäksi kiinnitettiin huomiota myös lintujen jätöksiin ja lumijälkiin, jotka voivat liittyä oleellisesti soidinpaikkaan. Mahdollisten soidinpaikkojen löytyessä soidinalueet rajattiin kartoille sodintavien lintujen sijoittumisen sekä soidinalueelle tyypillisen elinympäristörakenteen perusteella. Soidinalueita inventoitiin kahden maastotyöpäivän aikana ja Välikankaan ja Ristiniityn suunniteltujen tuulivoimapuistojen hankealueiden sekä niiden lähivaikutusalueen pesimälinnustoa selvitettiin kaikkiaan 11 maastotyöpäi-
9 FCG SUUNNITTELU JA TEKNIIKKA OY Välikangas Ristiniityn tuulivoimapuisto 9 (42) vän aikana (Välikangas 7 pv, Ristiniitty 4 pv) yhteensä noin 90 tuntia (Välikangas noin 55 h, Ristiniitty noin 35 h). Pesimälinnustoselvitysten lisäksi alueilla pesivästä linnustosta saatiin täydentävää tietoa mm. muutontarkkailujen, lepakkoselvitysten sekä kasvillisuus- ja luontotyyppi-inventointien ohessa. Pesimälinnustoselvitysten aikana keskityttiin erityisesti selvittämään suojelullisesti arvokkaiden lajien esiintyminen alueella, mutta myös kaikkien tavanomaisten lajien esiintyminen kirjattiin ylös. Kaikille havaituille lajeille tulkittiin pesimävarmuusindeksi lintuatlaskartoituksessa käytetyn ohjeistuksen mukaisesti (ks. Valkama ym. 2011), jolloin varman tai todennäköisen pesimävarmuusindeksin saanut laji tulkittiin alueella pesiväksi. Alueiden laajuudesta ja kartoitusresurssien määrästä johtuen tulkinta tehtiin ns. minimiperiaatteella, jolloin yksikin sopivassa elinympäristössä tehty pesintään viittaava havainto riitti siihen, että laji tulkittiin todennäköisesti pesiväksi. Kartoitusten yhteydessä kiinnitettiin erityistä huomiota myös mahdollisiin petolintujen reviireihin ja pesäpaikkoihin. Pesimälinnustoselvitykset suoritettiin hyvissä havainnointiolosuhteissa ja ne ajoitettiin pääasiassa aikaiseen aamuun, noin 4 6 tuntia auringon nousun jälkeiseen aikaan. Myöhemmin päivällä selvitettiin petolintujen mahdollisia reviirejä tarkkailemalla alueen ilmatilaa sopivilta näköalapaikoilta sekä tarkistamalla mahdollisia linnustollisesti arvokkaita kohteita. Selvitysten aikana havaitut linnut kirjattiin ylös vihkoon ja maastokartoille, ja tulokset tulkittiin toimistotyönä ko. laskentamenetelmästä annettujen ohjeiden (mm. Koskimies & Väisänen 1988, Rajasärkkä 2011) mukaisesti. Tuulivoimahankkeiden sähkönsiirtoreiteillä ei ole suoritettu pesimälinnustoselvityksiä, koska alueelle ei rakenneta lainkaan ilmajohtoja, vaan sähkönsiirto toteutetaan pääasiassa olemassa olevien metsäautotielinjausten yhteyteen kaivettavalla maakaapelilla. Kuva 4. Välikankaan ja Ristiniityn tuulivoimapuistojen pesimälinnustoselvitysten pistelaskentapisteiden sijoittuminen. Välikankaan ja Ristiniityn suunniteltujen tuulivoimapuistojen sekä laajemmin Haapajärven keski- ja itäosan kautta kulkevaa lintujen muuttoa selvitettiin muutontarkkailujen avulla vuonna Muutontarkkailu kohdennettiin alueen kautta kulkevan lintumuuton todentamiseen, lajiston selvittämiseen sekä muuttajamäärien ja muuttoreittien selvittämiseen. Muutontarkkailu kohdennettiin erityisesti tuulivoiman törmäysvaikutuksille alttiiksi tiedettyjen lintulajien (mm. laulujoutsen, hanhet, kurki ja petolinnut) sekä muiden suojelullisesti arvokkaiden lajien muut-
10 10 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY tokaudelle. Muutontarkkailun ohessa saatiin hyvä yleiskuva myös muusta hankealueiden kautta kulkevasta muuttolinnustosta. Muutontarkkailun ohessa selvitettiin myös hankealueilla tai niiden välittömässä läheisyydessä mahdollisesti sijaitsevia tärkeitä lintujen muuton aikaisia levähdyspaikkoja, kiinnittäen erityistä huomiota Kärsämäen Nurmesjärven linnustoon, joka on linnustollisesti lähialueen tunnetuin kohde. Hankealueiden sekä laajemmin Haapajärven keski- ja itäosan kautta kulkevaa lintujen kevätmuuttoa tarkkailtiin 12 päivän aikana aikavälillä (yhteensä noin 85 tuntia), ja syysmuuttoa tarkkailtiin 12 päivän aikana aikavälillä (yhteensä noin 75 tuntia). Muutontarkkailupäivät sekä vuorokautinen tarkkailu ajoitettiin muuton etenemisen ja vallitsevan säätilan perusteella, tarkkailun kohteena olleen lajiston päämuuttokaudelle ja otollisiksi arvioiduille muuttopäiville. Muuttoa tarkkaili yksi havainnoija kerrallaan vaihtuvista havaintopisteistä, joista käsin hankealueiden kautta kulkeva muutto saatiin kohtuudella hallittua. Muuttoa tarkkailtiin pääasiassa Hallakankaan vanhan kaatopaikan mäellä, Settijärven rantapadolla sekä Joutsenisennevan ja Kurkinevan turvetuotantoalueilla (kuva 5). Alueella ei ole selkeitä metsärajan yläpuolelle ulottuvia näköalapaikkoja, vaan kaikissa havaintopaikoissa näkösektori on jossain määrin rajoittunut. Kuva 5. Haapajärven alueella vuonna 2014 toteutetun muuttolinnustoselvityksen tarkkailupaikat suhteessa Sauviinmäen, Ristiniityn ja Välikankaan hankealueisiin. Haapajärven alueella suoritetun muutontarkkailun lisäksi muuttolinnustoselvityksen raportoinnissa on soveltuvin osin hyödynnetty muiden lähialueen tuulivoimahankkeiden kuten Pyhäjärven Murtomäen ja Haapaveden Hankilannevan muuttolintuselvityksiä (Sweco Ympäristö Oy 2014, Pöyry Finland Oy 2014). Esimerkiksi Murtomäen hankealueella havainnointia on suoritettu pidemmän ajan kuluessa ( ja ), mutta vähäisemmällä työmäärällä (10 maastotyöpäivää) (Sweco Ympäristö Oy 2014). Havaituista muuttolinnuista kirjattiin laji- ja lukumäärätietojen lisäksi tiedot niiden etäisyydestä ja ohituspuolesta suhteessa tarkkailupisteeseen sekä niiden arvioidut lentokorkeudet. Lintujen lentokorkeus arvioitiin kolmiportaisella asteikolla, joka vastaa hankkeiden alkuvaiheessa suunniteltujen tuulivoimaloiden kokoja: I = alle 80 m, II = m ja III = yli 200 m. Lentokorkeusluokittelussa korkeus II määritellään tuulivoimaloiden törmäysriskikorkeudeksi, joka on korkeus missä tuulivoimalan lavat pyörivät.
11 FCG SUUNNITTELU JA TEKNIIKKA OY Välikangas Ristiniityn tuulivoimapuisto 11 (42) 3.3 Muu eläimistö ja EU:n luontodirektiivin liitteen IV (a) lajit Tiedot alueen eläimistöstä perustuvat pääosin yleistietoon erityisesti nisäkkäidemme levinneisyydestä ja elinympäristövaatimuksista. Hankealueella ja sen läheisyydessä esiintyvää eläimistöä ja eri lajien elinympäristöinä potentiaalisia alueita on huomioitu hankkeen yhteydessä suoritettujen luonto- ja linnustoselvitysten yhteydessä. Välikankaan ja Ristiniityn hankealueiden liito-oravainventointi suoritettiin hankealueille toukokuun alussa 2014 kahden inventointipäivän aikana. Lisäksi lajin elinympäristöjä ja viitteitä lajista tarkkailtiin myös muiden alueen luonto- ja linnustoselvitysten maastotöiden yhteydessä. Varsinainen liitooravainventointi kohdennettiin kartta- ja ilmakuvatarkastelun avulla lajin potentiaalisiin elinympäristöihin. Liito-oravan asuttama metsä on tyypillisesti iäkkäämpää sekapuustoista kuusikkoa, jossa on eri-ikäistä puustoa ja useita latvuskerroksia. Elinalueet sijoittuvat usein kallioiden tyvelle, rinnemetsiin, pienvesistöjen varsille tai pellonreunoihin. Liito-oravat pystyvät käyttämään ruokailuun ja liikkumiseen reviirien välillä myös nuorempia metsiä kuten siemenpuuasentoon hakattuja taimikoita tai varttuneita taimikoita. Liito-oravia inventoitiin lajin inventoinnista annettujen ohjeiden mukaisesti (mm. Sierla ym. 2004) papanakartoitusmenetelmää hyödyntäen. Papanat antavat tietoa ainoastaan lajin esiintymisestä alueella, joten niiden perusteella ei voida selvittää eläinten lukumäärää tai tarkemmin niiden elinpiirien laajuutta. Jos havaintoja olisi tehty, papanoiden tuoreus ja määrä olisi arvioitu silmämääräisesti, puulaji sekä rinnankorkeusläpimitta merkitty vihkoon ja tarkistettu, onko puussa mahdollisia koloja tai risupesiä. Liito-oravan lisääntymis- ja levähdyspaikaksi (ydinalue) rajataan yleensä alue, jolle papanapuut keskittyvät, ja kohde on puustollisesti lajille tyypillistä elinympäristöä Lepakkoselvitys Välikankaan ja Ristiniityn tuulivoimapuistojen hankealueilla esiintyvistä lepakoista ei ollut saatavilla lähtötietoja. Vaikutusten arvioinnin tueksi alueille laadittiin lepakkoselvitykset kesällä Lähtötietoina on käytetty myös lähistölle (etäisyys noin km) sijoittuvien Pyhäjärven Murtomäen ja Haapajärven Sauviinmäen tuulivoimapuistojen lepakkoselvityksiä (Sweco 2014, FCG 2014). Välikankaan ja Ristiniityn lepakkoselvitykset toteutettiin Suomen lepakkotieteellisen yhdistyksen ohjeistuksen (SLTY 2012) mukaisesti kolme kertaa toistettuna detektoriselvityksenä, jotta eri lepakkolajien eri aikaan kesästä käyttämistä alueista saatiin riittävästi tietoa. Yhden selvityskierroksen vaatima työmäärä oli kaksi yötä, ja yhteensä selvityksiin käytetty työmäärä oli kuusi yötä (yhteensä noin 40 tuntia). Lepakkoselvitykset toteutettiin Välikankaan alueella 18.6., 7.7. sekä ja Ristiniityn alueella 19.6., 8.7. ja Lepakoita havainnoitiin yöllä noin klo. 22:30 04:30 välisenä aikana. Kartoitusöinä sää oli sateeton ja tyyni, ja lämpötila vaihteli noin välillä 8 17 o C. Kartoitukset tehtiin ns. aktiivikartoitusmenetelmällä, missä hankealueen lepakoiden saalistusalueiksi potentiaaliset kohteet kierrettiin kattavasti läpi detektorilla (Pettersson D200 ja Echometer EM3+) kuunnellen. Hankealueilla lepakoiden kartoitus suoritettiin suurimmaksi osaksi kävellen, ja joiltain osin autokartoitusmenetelmää hyödyntäen alueen ulkopuolella. Lepakkoselvitys kohdennettiin kartta- ja ilmakuvatarkastelun perusteella sopiviksi arvioiduille lepakoiden saalistusalueille sekä mahdollisten lisääntymis- ja levähdyspaikkojen ympäristöön. Lepakoille sopivien lisääntymis- ja levähdysalueiden (mm. kolopuut, kallionhalkeamat ja vanhat rakennukset) sekä ruokailualueiden esiintymiseen on kiinnitetty huomiota myös muiden hankealueilla suoritettujen luontoselvitysten ohessa. Lepakkoselvitysten yhteydessä mahdollisesti todetut lepakoiden käyttämät alueet arvotettiin seuraavien, nykyään yleisesti käytössä olevien, periaatteiden mukaisesti. Luokitusperusteena on käytetty alueella esiintyvää lajistoa ja lepakoiden määrä (Siivonen 2004). Luokitusperusteet ovat:
12 12 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY Luokka I: Luokka II: Luokka III: Lepakoiden lisääntymis- tai levähdyspaikka. Alueen hävittäminen tai heikentäminen on Suomen luonnonsuojelulaissa kielletty (LSL 49 ). Lepakoiden tärkeä ruokailualue tai siirtymäreitti. Maankäytössä on huomioitava alueen arvo lepakoille (EUROBATS 1999). Muu lepakoiden käyttämä alue. Maankäytössä on mahdollisuuksien mukaan huomioitava alueen arvo lepakoille. Lepakkoselvityksen maastoselvitykset on suorittanut FM biologi Ville Suorsa ja raportoinnista on vastannut FM biologi Tiina Mäkelä FCG Suunnittelu ja tekniikka Oy:stä.
13 FCG SUUNNITTELU JA TEKNIIKKA OY Välikangas Ristiniityn tuulivoimapuisto 13 (42) 4 KASVILLISUUS JA LUONTOTYYPIT 4.1 Kasvillisuus ja luontotyypit Kasvillisuusalue Haapajärven pohjoisosiin sijoittuvat hankealueet kuuluvat metsäkasvillisuusvyöhykkeiden aluejaossa keskiboreaalisen Pohjanmaan Kainuun alueen länsiosaan, missä kohtaavat pohjoisen ja eteläisen Suomen kasvillisuustyypit ja lajisto. Soiden osalta Kalajokilaakson alue kuuluu vaihettumisvyöhykkeeseen, missä suot kuuluvat Pohjanmaan aapasoiden alaryhmään Suomenselän aapasuot sekä osaksi Pohjanmaan vietto- ja rahkakeitaisiin (Vasander 1998). 4.2 Tuulivoimapuistoalueen luonnonolojen yleiskuvaus Tässä kappaleessa on esitelty hankealueiden kasvillisuuden yleiskuvaus, eli metsien kasvillisuustyypit ja niiden käsittelyaste sekä yleiset suotyypit. Lisäksi on esitelty tuulivoimaloiden rakennuspaikkojen sekä suunnitellun huoltotiestön alueiden kasvillisuutta. Erikseen on poimittu lainsäädännöllä huomioitavat tai muutoin paikallisesti arvokkaat luontokohteet tuulivoimapuiston alueelta ja kohteet on esitelty kappaleessa Arvokkaaksi poimittujen luontotyyppien osalta on esitetty niiden status luontotyyppien uhanalaisluokituksessa. Suomen luontotyyppien uhanalaisuusluokituksessa hankealue lukeutuu Keskiboreaalisen kasvillisuusvyöhykkeen mukaisesti Etelä-Suomeen (Raunio ym. 2008) Alueen metsät ja suot Metsät Välikankaan hankealueella kivennäismaiden talousmetsät ovat pääosin tuoreita puolukka-mustikkatyypin (VMT) kankaita. Kuivahkoja variksenmarjapuolukkatyypin (EVT) kankaita sekä karumpaa variksenmarja-kanervatyypin (ECT) kuivaa kangasta esiintyy vähäisemmin ja ne sijoittuvat Lukkaristenkallion alueelle sekä sen länsipuolelle. Välikankaan moreenimaalla esiintyy tuoreen kankaan kuusikoita. Lounaaseen viettävässä rinteessä on ojitettu mustikkaturvekankaan kuusikkoa. Ampusenkorven ja Matopään välisellä alueella on istutettuja lehtikuusimetsiä. Alarinteessä hankealueen lounaisosissa on viitteitä alueella aiemmin esiintyneistä lehtokorvista, jotka ovat nykyisin korpimuuttumia sekä nuoria kasvatusmetsiä. Pesänevan ja Lukkaristennevan ympäristössä metsät ovat puustoltaan nuoria ja pääosin mäntyvaltaisia turvekankaita. Lukkaristenkallioiden alueella metsät ovat myös nuoria mäntykankaita. Kallion lakialueen edustavin osa rajattiin luontokohteeksi. Kallion metsiä on harvennushakattu ja laella esiintyy edustavampaa kitukasvuista mäntyä, joita on harvennettu aikoinaan kirveellä. Alueelle ei sijoitu lehtoja tai laajemmin lehtomaisia kankaita. Maa- ja kallioperätietojen perusteella alueella ei ole olosuhteita rehevien kasvupaikkojen lajistolle. Matopään ja Vossinkorven alueilla on esiintynyt moreeniselänteen alarinteellä lähteisyyttä. Lähteitä ei ojitetuissa metsissä enää paikannettu. Ristiniityn alueella kivennäismaan metsät ovat pääosin tyypiltään tuoreita kuusivaltaisia puolukka-mustikkatyypin (VMT) kankaita. Alueen metsät ovat Välikankaaseen verrattuna keskimäärin iäkkäämpiä ja vallitseva puu on kuusi. Hauskakorven ja Latvun alueella etenkin esiintyy laajoja hakkuuiän saavuttaneita kuusimetsiä ja osin pienialaisia korpipainanteita. Vasikkakallion alueella esiintyy kuivahkoa variksenmarja-puolukkatyypin (EVT) sekapuustoista kangasmaata, joka on iältään nuorempaa. Vasikkakallion alueella kalliometsät ovat taimikoita ja alueella on tuoreita päätehakkuita. Miilukankaan alueella on myös laajempi päätehakkuuala ja nuorempaa sekapuustoista taimikkoa. Latvunnevan Latvun alue edustaa korpimuuttumia ja korpisia turvekankaita, jotka ovat osin kuuselle istutettuja.
14 14 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY Kuva 6. Kuivahkon kankaan varttunutta mäntymetsää Välikankaan hankealueella, voimalan nro 11 lähialueella. Kuva 7. Lehtokorpimuuttumia ja ojikkoa Ristiniityn hankealueella Linjalehdossa.
15 FCG SUUNNITTELU JA TEKNIIKKA OY Välikangas Ristiniityn tuulivoimapuisto 15 (42) Ristiniityn hankealueella esiintyy myös lehtomaista kurjenpolvi-käenkaalimustikkatyypin (GOMT) lehtomaista kangasta mm. Lähdekorven ja Linjalehdon alueilla. Lehtomaiset kankaat ovat puustoltaan nuorempia ja rajautuvat ojitettuihin sekapuustoisiin korpiin. Ahmaojan varret ja Ristiniitty ovat aikoinaan ojitettua turvekangasta ja korpimuuttumaa. Muun maankäytön osalta Välikankaan hankealueelle sijoittuu useita pieniä maaainestenottoalueita, joista osa on muodostunut pieniksi lammiksi. Pesänevan eteläpuolella on vielä käytössä oleva louhos, jolla on laaja varikkoalue. Suot, kosteikot ja pienvedet Välikankaan hankealueella esiintyy kaksi laajempaa suoluontokohdetta; Pesäneva ja Lukkaristenneva. Näiden soiden olosuhteet ja edustavuus on esitelty luontokohdekuvauksessa. Rajatut suoluontokohteet ovat osa laajempaa ja pääosin ojitettua moreeniselänteiden välistä suoallasta, johon kuuluu myös kunnanrajan toisella puolella sijaitseva Paskoneva. Selänteiden välinen seuraava suoallas hankealueen lounaispuolella, Varpuneva-Kurkineva-Joutsenisenneva, on nykyisellään pääosin turvetuotannossa. Hankealueella Lukkaristennevaa ja Pesänevaa ympäröivät turvemaat on vahvasti ojitettuja turvekankaita. Edustavia korpia hankealueelle ei sijoitu ja mm. Välikankaan alarinteiden mahdollisista aiemmista lehtokorvista on jäljellä vain viitteitä. Ristiniityn alueelle ei sijoitu rajattuja suoluontokohteita. Vastaava moreeniselänteiden välinen suoallas, Kurkisuo-Latvunneva-Naistenneva, on nykyisellään vahvasti puuta kasvavaa turvekangasta. Ristiniityn alueella on aiemmin sijainnut runsaasti korpisia suotyyppejä, joiden rehevyydestä on viitteitä Linjalehdon, Latvunnevan ja Hetenevan alueilla. Edes luonnontilaisen kaltaisia ja siten maankäytön suunnittelussa huomioitavia korpikohteita Ristiniityn hankealueelta ei kuitenkaan paikannettu. Alueen runsaat korpimuuttumat ovat tyypiltään sekapuustoisia, nuoria ja osin valoisuuden vuoksi heinäisiä. Korpimuuttumilla esiintyy usein ojissa ja ojien varsilla lehto- ja korpikasvillisuutta, mikä viittaa mahdollisesti korpien aiempaan edustavuuteen. Korpien uhanalaista tai paikallisesti merkittävää kasvilajistoa ei alueelta paikannettu. Edustavia pienvesiä hankealueille ei sijoitu. Luontoarvojen puolesta merkittävistä vesistöistä lähimmäksi hankealueita sijoittuu Nurmesjärvi, lähimmillään noin 2,3 km etäisyydellä. Välikankaan hankealueen runsaan ojaverkoston uomat laskevat hankealueen etelä- ja länsiosista etelään, kohti Kuonajärveä ja hankealueen pohjois- ja itäosista pintavedet laskevat pääosin itään kohti Nurmesjärveä. Ristiniityn hankealueella ojaverkoton uomat laskevat kaakosta lounaaseen Settijärven suuntaan, joka sijaitsee noin 2 km etäisyydellä hankealueesta. Kaikki hankealueita lähimmät järvet on luokiteltu pintavesityypiltään matalaksi runsashumuksiseksi järveksi. 4.3 Rakentamisalueiden luontoarvot Tuulivoimaloiden rakennuspaikat ja huoltotiestö Molemmilla hankealueilla voimaloiden rakennuspaikat sijoittuivat tavanomaisen ja usein varsin vahvasti käsitellyn talousmetsän alueille. Inventoinneissa tarkastettiin useita voimalapaikkoja, joista hankkeen edetessä on hahmottunut nykyiset voimalapaikat. Rakennuspaikkojen toteutuminen suoluontokohteiden läheisyyteen aiheuttaa potentiaalisia hydrologiaa muuttavia vaikutuksia. Hankkeen rakentamisen vaikutuksia todetuille luontokohteille ja lajistolle on käsitelty YVAselostuksessa (FCG Suunnittelu ja tekniikka 2015a). Välikankaan hankealueella voimalat 1, 2, 3b, 10, 11, 12 ja 15 sijoittuvat ojikkojen tai turvakankaiden alueelle. Voimalat 3, 4, 5, 6, 7, 8, 9, 13 ja 14 sijoittuvat eriikäisiin kivennäismaan talousmetsiin, ja muutama näistä uusille päätehakkuualoille. Ristiniityn hankealueella voimalat 1, 3, 4, 6 ja 8 sijoittuvat ojitetuille turvekankaille ja loput voimalat kivennäismaan talousmetsiin. Metsien voimalapaikat sijoittuvat osin varttuneiden kuusimetsien alueille. Hankealueiden huoltotiestö sijoittuu pääosin kunnostettavien metsäautoteiden ja talviteiden pohjille. Uusien ja parannettavien huoltoteiden sijoittuminen on esitetty kuvassa 11.
16 16 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY Kuva 8. Välikankaan voimalan nro 5 rakennuspaikka on harvennushakatussa tuoreen kankaan kuusikossa. Kuva 9. Soranottoalue Välikankaan Tervahovin alueella, voimalan nro 6 lähialueella.
17 FCG SUUNNITTELU JA TEKNIIKKA OY Välikangas Ristiniityn tuulivoimapuisto 17 (42) Sähkönsiirtoreitti Tuulivoimapuiston sisäinen sähkönsiirto toteutetaan maakaapeleina huoltoteiden yhteydessä. Hankealueiden sähkönsiirto verkkoon toteutetaan myös maakaapelilla, ilmajohtoja ei rakenneta lainkaan. Sähkönsiirrossa on alustavasti tarkasteltu kolmea eri vaihtoehtoa (kuva 3). Kaikki vaihtoehdot toteutetaan maakaapeleilla, ilmajohtoja ei rakenneta. Harkinnassa olevien maakaapelireittien luontoarvoja on tarkasteltu maastossa syyskuussa 2014 yleisellä tasolla, sillä reittien sijainti on hahmottunut myöhemmin. Vaihtoehtoisten sähkönsiirtoreittien alueille ei sijoitu arvokkaita luontokohteita. Maakaapelireitti VEB sijoittuu Veivarinperäntien laiteeseen. Kaapelireitti VEC Kurunkankaantien metsäautotien laiteeseen. VEC reitillä vain Raatorämeen pohjoispuoliselle alueelle tulee lyhyt osuus uutta tielinjausta ja kaapelireittiä, jonka jälkeen reitti jatkuu Naistenkankaan alueella metsäautotielinjauksen yhteydessä. Sähkönsiirto olemassa olevan Pyhäjärvi-Haapajärvi 110 kv voimajohtoon tapahtuu Veivarinperäntien ja voimajohdon risteyskohdassa Lahdenperän peltoalueiden laiteeseen rakennettavalla uudella 110/20 kv sähköasemalla. 4.4 Arvokkaat luontokohteet ja lajisto Arvokkaiksi luontokohteiksi luetaan kohteet joiden olemassaolo merkittävästi lisää tarkasteltavan alueen luontoarvoja. Merkittävimmät tällaiset ympäristötyypit on lueteltu luonnonsuojelulaissa (LSL 29 ), ja niiden olemassaolo on lailla turvattu sen jälkeen kun alueellinen ELY-keskus on tehnyt niistä rajauspäätöksen ja saattanut sen maanomistajan tiedoksi. Metsälaki (MetsäL 10 ) määrittelee metsätaloustoimissa huomioitavia erityisen tärkeitä elinympäristöjä, jotka ilmentävät luonnon monimuotoisuutta ja ne on hyvä huomioida myös muussa maankäytön suunnittelussa. Uudistetussa vesilaissa on luonnontilaisten pienvesien muuttamiskielto (2 luku 11 ja 3 luku 2 ). Hankealueen luontoselvityksissä on pyritty huomioimaan edellisten lisäksi myös em. lakien mainitsemattomat muut metsäluonnon arvokkaat elinympäristöt (Meriluoto & Soininen 1998), joita ovat esimerkiksi vanhat havu- ja sekapuumetsiköt, vanhat lehtimetsiköt, paisterinteet, supat, ruohoiset suot, metsäniityt ja hakamaat. Suomen ensimmäinen luontotyyppien uhanalaisuusarviointi valmistui vuonna 2008 (Raunio ym. 2008). Arvioinnissa luontotyyppien uhanalaisuutta on tarkasteltu yleisesti koko maassa sekä erikseen Pohjois-Suomessa ja Etelä-Suomessa. Sievin Puutikankankaan hankealue sijoittuu Keskiboreaaliselle kasvillisuusvyöhykkeelle, joka luetaan luontotyyppien uhanalaisuuden aluejaossa Etelä-Suomeen. Uhanalaisia luontotyyppejä ei ole lakisääteisesti turvattu, mutta ne ovat yleensä hyvä indikaattori arvokkaista luontokohteista. Usein uhanalaiseksi luokiteltu luontotyyppi on huomioitu arvokkaaksi myös muutoin, esimerkiksi luonnonsuojelulaissa tai metsälaissa. Luontotyyppejä suojellaan tai huomioidaan muutoin maankäytössä luonnon monimuotoisuuden turvaamiseksi ja lajien elinympäristöjen säilyttämiseksi. Arvokkaalla luontotyypillä esiintyy usein myös arvokasta eliölajistoa. Arvokkaiden luontotyyppien lisäksi maankäytön suunnittelussa huomioitavia kohteita ovat uhanalaisten, ja varsinkin erityisesti suojeltavien eliölajien (LSL 46 ja 47 ) esiintymät, sekä EU:n luontodirektiivin liitteen IV (a) tarkoittaminen eläinlajien lisääntymis- ja levähdysalueet (LSL 49 ) Kansallisten lakien mukaiset kohteet Välikankaan Ristiniityn hankealueella ei ole luonnonsuojelulain 29 :n mukaisia arvokkaita luontotyyppejä. Ristiniityn alueelta ei myöskään paikannettu metsälain tai vesiolain mukaisia luontokohteita. Välikankaan hankealueen arvokkaat luontokohteet ovat metsälain 10 :n mukaisia luonnontilaisia tai lähes luonnontilaisia yhdistelmätyypin vähäpuustoisia ja karuja soita sekä yksi kallioluontokohde.
18 18 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY Vesilain 2 luvun 11 :n määritelmän mukaisia virtavesiä (norot) hankealueille ei sijoitu. Alueiden entiset purot, mm. Ristiniityn Ahmaoja, ovat metsätalouden ojituksissa ominaispiirteensä menettäneitä Arvokkaiden luontokohteiden kuvaus Kokonaisuutena hankealueet ovat varsin voimakkaasti käsiteltyjä, alueen metsät ovat metsätalouskäytössä ja suuri osuus alueen rämeistä on ojitettu. Luonnontilaisia korpia alueelle ei sijoitu. Hankealueen arvokkaiksi poimitut luontokohteet ovat ympäristöstään erottuvia, luonnontilaisia tai luonnontilaisen kaltaisia suoluontokohteita. Arvokkaat luontokohteet on nimetty niiden sijainnin mukaan karttanimillä sekä numeroitu. Luontokohteet on esitetty raportin kuvassa 11. Lukkaristenneva (luontokohde 1) Lukkaristenneva on laiteiltaan ojitettu yhdistelmätyypiin nevaräme, joka on kehittynyt osin myös kuivattavien ojitusten vuoksi keidasrämeen suuntaan. Suo on karu ja laajoilla mätäspinnoilla vallitsevat rahkarämeiden varvut sekä tupasvilla. Välipintaista lyhytkorsinevaa suolla esiintyy niukemmin. Suon laiteilla esiintyy tupasvillarahkarämeitä. Ojikot ovat kuivattaneet etenkin suon itä- ja pohjoisosia, eteläosassa vanhat ojat ovat kasvaneet umpeen. Uusia ojituksia on tehty kangasmaalaiteille suon etelä- ja kaakkoisosissa. Ojittamaton osa suosta rajattiin luontokohteeksi. Seudun vahvasti ojitettujen turvemaiden joukossa myös luonnontilaisen kaltaiset suoluontokohteet lisäävät monimuotoisuutta ja niillä on merkitystä muun muassa riistan elinympäristöinä. Lukkaristennevan suoluontokohde voidaan lukea metsälain 10 erityisen arvokkaisiin elinympäristöihin vähäpuustoiset suot. Luontotyyppeinä rahkarämeet ja tupasvillarämeet eivät ole uhanalaisia. Kuva 10. Lukkaristennevan suoluontokohteen rahka- ja tupasvillarämeitä (luontokohde 1)
19 FCG SUUNNITTELU JA TEKNIIKKA OY Välikangas Ristiniityn tuulivoimapuisto 19 (42) Pesäneva (luontokohde 2) Pesäneva on Lukkaristennevan tavoin yhdistelmätyypin nevaräme, jossa rahkaisten jänteiden ja nevapintojen vaihtelu on huomattavampaa kuin Lukkaristennevalla. Mätäspinnat ovat rahkaisia ja välipinnan nevalla vallitsevat leväkkö, tupasluikka ja mutasara sekä paikoin raate. Muutamia rimpisiä välipintanevoja esiintyy suon pohjoisosassa. Suon laiteilla on kapealti tupasvilla- ja isovarpurämettä sekä laajemmin isovarpurämemuuttumia. Suoaltaan kivennäismaalaiteille ei sijoitu edustavia puustoisia korpia, vaan rämeet ja rämemuuttumat rajautuvat kangasmaan talousmetsiin. Pesänevan suoluontokohde voidaan lukea metsälain 10 erityisen arvokkaisiin elinympäristöihin vähäpuustoiset suot. Luontotyyppeinä minerotrofiset lyhytkorsinevat, kalvakkanevat ja lyhytkorsirämeet ovat vaarantuneita (VU). Kuva 11. Pesänevan suoluontokohteen lyhytkorsinevaa ja rahkarämettä (luontokohde 2)
20 20 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY Lukkaristenkalliot (luontokohde 3) Lukkaristen kallioalue on laajempi kokonaisuus ja kuuluu itäisimpänä osana laajaan Matinmäen kallioalueeseen Veivarinperällä. Alueen kalliometsät ovat suurelta osin nuoria tai keski-ikäisiä männiköitä. Luontokohteeksi rajattiin edustavin osa Lukkaristenkalliosta eli avokallioita ja kitukasvuista mäntyä sisältävä osa. Kalliolakialuetta on hakattu vuosikymmeniä sitten, mutta joukossa on hyvin iäkkäitä mäntyjä ja myös muutamia keloutuneita mäntyjä. Kallioalueen alarinteillä metsät ovat osin nuoria taimikoita. Kallioalueella on myös virkistyskäyttöarvoa useiden (epävirallisten) tulipaikkojan perusteella. Kallioluontokohde voidaan lukea metsälain 10 erityisen arvokkaisiin kitu- ja joutomaiden elinympäristöihin kalliot, kivikot ja louhikot. Luontotyyppeinä sisämaan silikaattikalliot eivät ole uhanalaisia. Kuva 12. Lukkaristenkallio laen edustavin osa rajattiin luontokohteeksi (luontokohde 3).
21 FCG SUUNNITTELU JA TEKNIIKKA OY Välikangas Ristiniityn tuulivoimapuisto 21 (42) Uhanalainen ja alueellisesti merkittävä kasvilajisto Hankealueelta tai sen välittömästä lähiympäristössä ei ollut aikaisempaa tietoa uhanalaisista tai silmälläpidettävistä lajeista ympäristöhallinnon Hertta Eliölajit - tietokannan mukaan (Pohjois-Pohjanmaan ELY-keskus, Näpänkangas 6/2014). Alueen kasvillisuus- ja luontotyyppi-inventoinneissa ei havaittu uhanalaista (CR, EN, VU) silmälläpidettävää (NT) tai Keskiboreaalisella Pohjanmaan alueella alueellisesti uhanalaista (RT) kasvilajistoa. Rauhoitettua, erityisesti suojeltavaa (LsL. 47 ) tai luontodirektiivin (liite II ja liite IV b) mukaista kasvilajistoa ei myöskään havaittu selvitysten yhteydessä. Kuva 13. Arvokkaat luontokohteet Välikankaan hankealueella. Ristiniityn alueelta arvokkaita luontokohteita ei rajattu.
22 22 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY 5 LINNUSTO Pesimälinnusto Valtakunnallisessa Lintuatlashankkeessa selvitettiin koko Suomen pesimälinnuston levinneisyyttä 10 x 10 km suuruisilla atlasruuduilla vuosina (Valkama ym. 2011). Välikankaan hankealue sijoittuu Kärsämäen Nurmesjärven (707:343, selvitysaste erinomainen) ja Ristiniityn alue puolestaan Haapajärven Jokelankylän (708:342, selvitysaste hyvä) atlasruudun alueelle. Nurmesjärven ja Jokelankylän atlasruuduissa havaittiin atlaksen aikana yhteensä 130 lintulajia, joista 93 lintulajia arvioitiin alueella varmasti tai todennäköisesti pesiväksi. Alueen pesivän maalinnuston keskitiheydeksi on arvioitu noin paria/km 2 (Väisänen ym. 1998). Välikankaan hankealueella havaittiin kahden kesän pesimälinnustoselvitysten aikana yhteensä 75 lintulajia, joista 60 lajia arvioitiin alueella varmasti tai todennäköisesti pesiväksi (liite 1). Ristiniityn hankealueella havaittiin pesimälinnustoselvitysten aikana yhteensä 45 lintulajia, joista 38 lajia arvioitiin alueella varmasti tai todennäköisesti pesiväksi (liite 1). Yhteensä molemmilla hankealueilla havaittiin kahden kesän aikana 77 lintulajia. Havaittu lajimäärä edustaa kohtalaisen hyvin alueen lintuatlasruuduilla esiintyvää ja molemmille hankealueille tyypillistä metsälintulajistoa, mutta lintuatlasruutuihin verrattuna hankealueilta puuttuvat kokonaan mm. vesistöt sekä rehevät kosteikot ja kulttuuriympäristöt. Välikankaan huomattavasti korkeampaa lajimäärää selittää hankealueelle sijoittuvat avosuoalueet sekä ihmistoiminnan alaiset soranottoalueet ja pieni peltoalue, kun taas Ristiniityn hankealue on kokonaisuudessaan metsäaluetta. Molemmat hankealueet ovat metsätalouskäytössä, eikä hankealueille sijoitu lainkaan luonnontilaisia metsäalueita. Alueen metsät ovat pääosiltaan melko karuja havumetsiä, mutta molemmilla alueilla kuusen runsaus on silmiinpistävää. Hankealueilla elävä linnusto koostuu enimmäkseen alueellisesti yleisistä ja tavanomaisista talousmetsäalueiden pesimälajeista. Pesimälinnuston pistelaskentojen perusteella molempien hankealueiden selkeästi runsaslukuisimmat ja yleisimmät pesimälajit ovat pajulintu ja peippo (taulukko 1 ja 2), jotka ovat myös koko Suomen runsaslukuisimmat ja yleisimmät pesimälajit. Pajulinnun ja peipon osuus molempien alueiden lintulaskenta-aineistosta on luokkaa 40 %. Valtakunnallisestikin nämä kaksi lajia kattavat noin kolmanneksen koko Suomen pesivästä lintuyhteisöstä. Kymmenen runsaimman pesimälajin joukkoon mahtuu lähinnä metsien yleislajiksi ja havumetsälajeiksi luokiteltavia lintulajeja, jotka lukeutuvat talousmetsäalueiden tyypilliseen pesimälajistoon. Taulukko 1. Pistelaskentojen perusteella Välikankaan hankealueen kymmenen runsainta pesimälajia (vuoden 2013 ja 2014 yhdistetty aineisto). Dominanssi = lajin yksilöiden osuus koko hankealueella pesivästä lintuyhteisöstä. Laji Dominanssi Pajulintu (Phylloscopus trochilus) 21,8 % Peippo (Fringilla coelebs) 21,0 % Metsäkirvinen (Anthus trivialis) 7,8 % Laulurastas (Turdus philomelos) 6,5 % Punarinta (Erithacus rubecula) 4,2 % Vihervarpunen (Carduelis spinus) 3,7 % Pikkukäpylintu (Loxia curvirostra) 2,5 % Tiltaltti (Phylloscopus collybita) 2,0 % Leppälintu (Phoenicurus phoenicurus) 1,9 % Rautiainen (Prunella modularid) 1,9 %
23 FCG SUUNNITTELU JA TEKNIIKKA OY Välikangas Ristiniityn tuulivoimapuisto 23 (42) Taulukko 2. Pistelaskentojen perusteella Ristiniityn hankealueen kymmenen runsainta pesimälajia (vuoden 2014 aineisto). Dominanssi = lajin yksilöiden osuus koko hankealueella pesivästä lintuyhteisöstä. Laji Dominanssi Peippo (Fringilla coelebs) 21,4 % Pajulintu (Phylloscopus trochilus) 18,2 % Metsäkirvinen (Anthus trivialis) 12,3 % Punarinta (Erithacus rubecula) 4,5 % Vihervarpunen (Carduelis spinus) 4,5 % Punakylkirastas (Turdus iliacus) 3,2 % Laulurastas (Turdus philomelos) 2,6 % Tiltaltti (Phylloscopus collybita) 2,6 % Talitiainen (Parus major) 2,6 % Sepelkyyhky (Columba palumbus) 1,9 % Ristiniityn hankealueelle ei sijoitu lainkaan linnustollisesti arvokkaita kohteita. Välikankaan hankealueelta tunnistettiin kaksi suolintulajiston kannalta arvokasta kohdetta (Pesäneva ja Lukkaristenneva) sekä kanalintujen elinympäristönä huomionarvoinen Lukkaristenkallio. Kaikki kohteet on poimittu arvokkaiksi luontokohteiksi myös kasvillisuus- ja luontotyyppi-inventoinneissa. Hankealueen pohjoisosaan sijoittuva Lukkaristenneva on melko karu ja osin ympäröivien ojien kuivattama avosuoalue, jonka pesimälajistoon kuuluvat mm. kurki, valkoviklo ja liro, kapustarinta sekä pensastasku (kuva 14). Hankealueen itäosaan sijoittuva Pesänevaa ympäröivät ojitukset eivät ole kuivattaneet liiaksi, ja suon pohjoisosaan sijoittuu vähänlaisesti mm. rimpiä, jonka vuoksi suon linnusto on Lukkaristennevaa monipuolisempi. Pesänevan lajistoon kuuluvat mm. kurki, kapustarinta, liro ja valkoviklo sekä alueellisesti harvinainen mustaviklo, pikkukuovi ja kuovi sekä varpuslinnuista niittykirvinen, keltavästäräkki ja pensastasku (kuva 14). Välikankaan hankealueella havaittiin kaikki alueella esiintyvät metsäkanalinnut, mutta niiden pesimäkannat vaikuttavat korkeintaan alueellisesti tavanomaisilta. Harvalukuinen riekko havaittiin Pesänevan etelälaiteessa, ja pyitä havaittiin paikoin alueen kuusikoissa. Teeriä havaittiin laajemmin koko alueella, ja lajin soidinpaikkoja sijoittuu Pesänevalle, Lukkaristennevalle ja Välikankaan pohjoispuolelle sekä hankealueen eteläpuolella Joutsenisennevalle. Metsoja havaittiin Lukkaristenkallion ympäristössä, jonne sijoittuu ilmeinen soidinpaikka sekä Pesänevan itäpuolella. Ristiniityn hankealueella havaittiin vähäisemmin metsäkanalintuja, eikä alueelta paikallistettu lainkaan merkkejä metson tai teeren soidinalueista. Hankealueella havaittiin kaksi metsoa Naistenkankaan itäpuolella sekä Vasikkakallion pohjoispuolella. Teeriä havaittiin sekä Vasikkakallion pohjoispuolella että Linjalehdon alueella, josta löydettiin teeren pesä. Pyyn reviirit havaittiin Hauskakorven länsiosassa sekä Naistenkankaalla. Ristiniityn hankealueella kanalintukannat vaikuttavat vähäisemmiltä kuin Välikankaan alueella. Metsähallituksen petolinturekisterin mukaan (Tuomo Ollila, kirjall. ilm.) hankealueilla tai niiden läheisyydessä ei ole tiedossa olevia erityisesti suojeltavien petolintujen pesäpaikkoja. Luonnontieteellisen keskusmuseon alaisen Rengastustoimiston ja Sääksirekisterin tiedonannon (Juhani Honkala, kirjall. ilm.) mukaan hankealueilla tai niiden lähiympäristössä ei ole tiedossa olevia uhanalaisen ja silmälläpidettävän tai EU:n lintudirektiivin liitteen I mukaisen lajiston pesäpaikkoja. Noin 1,9 km etäisyydelle Välikankaan hankealueen koillispuolelle sijoittuu äärimmäisen uhanalaisen (CR) lintulajin kolme vanhaa pesäpaikkaa. Alueella on pesitty viimeksi vuonna 2008, mutta sittemmin reviiri on autioitunut, eikä linnuista ole enää havaintoja viime vuosilta. Lajin palaaminen pesimään alueelle arvioidaan erittäin epätodennäköiseksi. Haapajärven tuulivoimahankkeiden kevätmuutontarkkailun yhteydessä Kuonanjärven alueella sekä sen itäpuolella havaittiin kaksi kertaa saalisteleva vanha maakotka, joka voisi viitata ennalta tuntemattomaan reviiriin kauempana hankealueiden kaakkoispuolella. Ristiniityn hankealueen pohjoispuolelle sijoittuvan Nuijunjärven rannalla havaittiin paikallinen sääksipari, jonka pesäpaikkaa ei kuitenkaan ole tiedossa.
24 24 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY Pesimälinnustoselvitysten yhteydessä kummaltakaan hankealueelta ei löydetty petolintujen pesäpaikkoja. Välikankaan hankealueella havaittiin kesällä 2013 kuitenkin todennäköisesti pesivänä mehiläishaukka, jonka reviiri sijoittuu Matopään ja Vossinkorven väliselle alueelle. Pesäpaikkaa ei löydetty etsinnöistä huolimatta, mutta lintujen nähtiin mm. kantavan saalista alueella. Kesällä 2014 mehiläishaukkaa ei havaittu samalla alueella. Kesän 2014 aikana Välikankaan ja Ampusenkorven alueella havaittiin huuteleva kanahaukkapari, mutta niiden pesintää ei varmistettu. Kesän 2014 aikana Haapajärven keskustan sekä Välikankaan ja Ristiniityn hankealueiden väliseltä alueelta paikannettiin yhteensä kuusi sinisuohaukkareviiriä, joista neljä sijoittui Joutsenisennevalla, Kurkinevan koillispuolella, Varpunevalla sekä Kiusanperän lounaispuolella hankealueiden läheisyyteen. Kaikkien reviirit painottuivat kuitenkin hankealueiden ulkopuolelle sijoittuville pelto- ja suoalueille. Välikankaan hankealueella havaittiin lisäksi myös tuulihaukka ja nuolihaukka, mutta ne eivät todennäköisesti pesi alueella. Ristiniityn hankealueella ei havaittu linnustoselvitysten aikana lainkaan päiväpetolintuja. Pöllöistä Välikankaan hankealueen länsiosassa havaittiin soidintava varpuspöllö ja Ristiniityn hankealueen Hauskakorven alueella havaittiin tien yli lentänyt sarvipöllö. Arvokkaampaa varpuslintulajistoa edustivat mm. molemmilla alueilla tavatut useat tiltaltit, peukaloiset, sirittäjä sekä Ristiniityn alueelta tavatut kolme idänuunilintua. Varsinkin idänuunilintua tavataan pääsääntöisesti vain iäkkäämmissä kuusikoissa, ja vuonna 2014 idänuunilinnulla oli vahva esiintyminen Pohjois- Pohjanmaalla loppukevään suotuisten muutonaikaisten ilmavirtausten ansiosta. Kivitaskun reviiri löydettiin Välikankaan hankealueelta, Pesänevan lounaispuolelle sijoittuvalta kivilouhosalueelta, ihmisen muokkaamasta elinympäristöstä. Viereisellä soramontulla havaittiin myös törmäpääskyjä, mutta niiden pesintää alueella ei varmistettu. Välikankaalla havaittiin pikkulepinkäispari hankealueen eteläosassa, Vossinkorven länsipuolelle sijoittuvan pellon viereisellä hakkuuaukealla. Laulavia punavarpusia havaittiin kahdessa paikassa Välikankaan hankealueen eteläosaan sijoittuvilla pensoittuvilla hakkuualueilla. Lisäksi Vossinkorven länsipuolelle sijoittuvalla pellolla havaittiin voimakkaasti taantuneen peltosirkun reviiri. Kuva 14. Välikankaan hankealueen pesimälinnustoselvitysten yhteydessä havaittujen suojelullisesti arvokkaiden lintulajien reviirien sijoittuminen.
25 FCG SUUNNITTELU JA TEKNIIKKA OY Välikangas Ristiniityn tuulivoimapuisto 25 (42) Kuva 15. Ristiniityn hankealueen pesimälinnustoselvitysten yhteydessä havaittujen suojelullisesti arvokkaiden lintulajien reviirien sijoittuminen Muuttolinnuston yleiskuvaus Selvät maanpinnan muodot, kuten meren sekä suurten järvien rannikko ja suuret jokilaaksot muodostavat muuttolinnuille tärkeitä muuton suuntaajia eli ns. johtolinjoja. Pohjois-Pohjanmaan rannikkoalueella kulkee kansainvälisesti merkittävä lintujen muuttoreitti, jonka kautta muuttaa vuosittain satoja tuhansia lintuja pohjoisempana sijaitseville pesimäalueilleen. Rannikkoalueelle sijoittuvaan muuttoreittiin vaikuttaa merkittävästi Haapajärven alueen pohjoispuolelle sijoittuva Oulun seudun kerääntymisalueen IBA-alue (kansainvälisesti tärkeä lintualue), joka on yksi Suomen linnustollisesti merkittävimmistä alueista ja useiden pohjoiseen muuttavien lajien tärkeä levähdysalue sekä pesimäalue. Rannikkoalueelle sijoittuvan muuttoreitin kautta kulkee kymmeniä suojelullisesti arvokkaita lintulajeja sekä runsaasti tuulivoiman linnustovaikutuksille herkkiä lajeja kuten joutsenia ja hanhia sekä muita vesilintuja, petolintuja, kurkia, kahlaajia, lokkilintuja ja kyyhkyjä. Vesi- ja rantalintujen päämuuttoreitti noudattelee Perämeren rannikkolinjaa (kuva 16), mutta etenkin nousevia ilmavirtauksia hyväksi käyttävien petolintujen ja kurjen muutto hajaantuu myös kauemmas mantereen ylle rannikon itäpuolella. Haapajärven hankealueet sijoittuvat Pohjois-Pohjanmaan eteläosien sisämaaalueelle, jonka kautta kulkee valtakunnallisesti tärkeä kurjen syysmuuttoreitti (kuva 16). Muuttoreitti saa alkunsa Oulun seudun kerääntymisalueelta, mistä kurjet suuntaavat suoraviivaisesti etelälounaaseen Keski-Suomen länsiosan ja Pirkanmaan kautta, ja muuttovirta tiivistyy ennen meren ylitystä etenkin Porkkalanniemelle ja Hankoniemelle. Kurkimuutto ajoittuu syyskuulle, jolloin pääosa muutosta kulkee alueen kautta yhden tai kahden päämuuttopäivän aikana. Yhden päivän aikana alueen kautta saattaa muuttaa parhaillaan reilusti toistakymmentätuhatta kurkea. Kurkimuutolle on tyypillistä, että se ajoittuu selkeille pohjoistuulisille päiville, jolloin linnut lentävät selvästi törmäyskorkeuden yläpuolella. Kurkien syysmuutto painottuu Haapajärven länsipuolelle Nivalan kunnan itäosiin, mutta muuttoreitin sijoittumiseen vaikuttaa suuresti vallitseva tuulen suunta ja voimakkuus.
26 26 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY Kuva 16. Haapajärvelle suunniteltujen Sauviinmäen sekä Ristiniityn ja Välikankaan tuulivoimahankkeiden sijoittuminen suhteessa alueita lähimpiin valtakunnallisesti tärkeisiin lintujen päämuuttoreitteihin (kurki, syksy (sininen); metsähanhi, kevät & laulujoutsen, kevät ja syksy (punainen)) (muuttoreittiaineisto: Toivanen ym. 2014). Yleisesti ottaen lintujen muutto on sisämaa-alueilla melko heikkoa ja lintuja muuttaa laajan alueen kautta tasaisena virtana, muuttoreittien tiivistyessä suurten vesistöjen rannoille. Haapajärven alueelle ei sijoitu suuria vesistöjä tai muitakaan suuntautuneita maanpinnanmuotoja, jotka voisivat tiivistää lintujen muuttoa Kevätmuutto Haapajärven tuulivoimapuistojen kevätmuutontarkkailun aikana kirjattiin yhteensä 47 lintulajia ja vajaa 2800 muuttavaa yksilöä, joista 27 lajia ja vajaa tuhat yksilöä kuului tuulivoimahankkeiden kannalta huomionarvoisiin suuriin ja leveäsiipisiin lajeihin (taulukko 4). Alueelta ei tunnistettu lainkaan lintujen alueellisesti tai paikallisesti tärkeitä muuttoreittejä vaan lintujen muutto kulki hajanaisesti laajalla rintamalla koko alueen yli. Joutsenet ja hanhet Joutsenia nähtiin muuttavana erittäin niukasti, mihin osaltaan saattoi vaikuttaa poikkeuksellisen varhainen kevään saapuminen: huomattava osa joutsenista saavutti Oulun seudun kerääntymisalueen jo maaliskuun puolella, ennen kuin tarkkailu ehdittiin aloittaa. Havainnot on eritelty kuvassa 17 ja taulukossa 4. Murtomäellä muuttavia joutsenia tavattiin hiukan enemmän, yhteensä 246 yksilöä. Myös havaittujen hanhien melko niukkaan määrään varhainen kevääntulo on saattanut vaikuttaa, mutta ei yhtä radikaalisti kuin aiemmin muuttavan joutsenen. Ainoa metsähanhen ohella määritetty hanhilaji aineistossa oli nopeasti runsastunut lyhytnokkahanhi, jota tavattiin 4 yksilöä. Hanhien osalta havainnot on eritelty kuvassa 18 ja taulukossa 4.
27 FCG SUUNNITTELU JA TEKNIIKKA OY Välikangas Ristiniityn tuulivoimapuisto 27 (42) Kuva 17. Haapajärvellä keväällä havaittu laulujoutsenmuutto oli hyvin vähäistä, kokonaisyksilömäärän jäädessä noin 30 laulujoutseneen. Joutsenella ei ollut tunnistettavissa muuttoreittejä alueelta. Keväällä joutsenmuutto painottuu törmäyskorkeuden alapuolelle, ja vähäisessä määrin törmäyskorkeudelle. Kuva 18. Haapajärvellä keväällä havaittu hanhimuutto oli vähäistä, kokonaisyksilömäärän jäädessä vajaaseen 250 yksilöön. Runsain alueen kautta muuttava hanhi on metsähanhi, joita olivat todennäköisesti suurelta osin myös määrittämättömäksi jääneet harmaahanhet. Hanhilla ei ollut tunnistettavissa muuttoreittejä alueelta, ja noin puolet havaituista hanhista muutti hankealueiden kautta. Keväällä hanhimuutto painottui törmäyskorkeudelle, mutta muuttoa kulki myös törmäyskorkeuden ylä- ja alapuolella.
28 28 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY Kurki Kurkien muutolle on ominaista selvästi poikkeavat muuttoreitit keväällä ja syksyllä, kevään muuttoreitin kulkiessa lähempänä rannikkoa ja syksyn muuttoreitin kauempana sisämaassa. Kevään muutto jäi odotusten mukaisesti yksilömäärältään melko vaatimattomaksi (kuva 19, taulukko 3). Kurkimuutto kulkee tyypillisesti korkealla törmäyskorkeuden yläpuolella, ja keväällä havaituista linnuista vajaa 90 % muutti törmäyskorkeuden yläpuolella. Vaikka kurjet kaartelevat muutolla päiväpetolintujen tapaan, tapahtuu niiden muutto kokonaisuudessaan tyypillisesti jonkin verran korkeammalla. Kuva 19. Haapajärvellä keväällä havaittu kurkimuutto oli vähäistä, kokonaisyksilömäärän jäädessä vajaaseen 350 yksilöön. Kurkimuutto hajaantui laajalle alueelle koko näkemäsektoriin, eikä alueelle sijoitu kurjen tärkeitä muuttoreittejä. Noin puolet havaituista kurjista muutti hankealueiden kautta. Kurkimuutto kulkee tyypillisesti korkealla törmäyskorkeuden yläpuolella, ja keväällä havaituista linnuista vajaa 90 % muutti törmäyskorkeuden yläpuolella. Päiväpetolinnut Yksilömäärältään vaatimattomaksi jäänyt petolintumuutto (kuva 20, taulukko 4) hajaantui laajalle alueelle koko näkemäsektoriin, eikä alueelta ollut tunnistettavissa selkeitä muuttoreittejä. Keväällä petolintumuutto painottuu törmäyskorkeuden yläpuolelle, mutta muuttoa kulkee merkittävässä määrin myös törmäyskorkeudella. Pienimpiä lajeja lukuun ottamatta petolintujen muuttolentoon tyypillisesti sisältyy kaartelua nousevissa ilmavirtauksissa ja liukuja muuttosuuntaan, jolloin osan aikaa muutto tapahtuu törmäyskorkeudella ja osan aikaa sen yläpuolella. Näin ollen havaintohetkellä kirjattu lentokorkeus ei aina kerro koko totuutta petolintujen lentokorkeuksista.
29 FCG SUUNNITTELU JA TEKNIIKKA OY Välikangas Ristiniityn tuulivoimapuisto 29 (42) Kuva 20. Haapajärvellä havaittiin kevätmuutolla yhteensä 12 lajia ja vajaa sata yksilöä petolintuja. Runsaimpia lajeja olivat odotetusti varpushaukka (28 yks.) ja piekana (22 yks.). Myös sääksiä (9 yks.), sinisuohaukkoja (8 yks.) ja tuulihaukkoja (8 yks.) havaittiin kohtalaisesti, muiden lajihavaintojen jäädessä enintään muutamaan yksilöön. Petolintumuutto hajaantui laajalle alueelle koko näkemäsektoriin, eikä alueelta ollut tunnistettavissa muuttoreittejä. Keväällä petolintumuutto painottuu törmäyskorkeuden yläpuolelle, mutta muuttoa kulkee merkittävässä määrin myös törmäyskorkeudella. Muut lajit Muista lajeista Haapajärvellä havaittiin muutolla vähäisesti kahlaajia, runsaimpien lajien ollessa kuovi (73 yks.), töyhtöhyyppä (56 yks.) ja kapustarinta (38 yks.). Monien kahlaajien osalta muutto on vaikeasti havaittavaa, koska se tapahtuu joko hyvin korkealla ja/tai öiseen aikaan. Selkeää lokkimuuttoa ei havaittu juuri lainkaan, mutta alueella havaittiin vähäistä naurulokkien ja kalalokkien liikehdintää alueen eri vesistöjen välillä. Sepelkyyhkyjen kokonaismäärä (84 yks.) jäi erittäin vähäiseksi. Varpuslinnuista runsaimmat muuttajat olivat urpiainen (1250 yks.) ja räkättirastas (156 yks.). Lepäilijälaskennat Haapajärven tuulivoimapuistojen hankealueiden lähiympäristössä ei havaittu keväällä merkittäviä muuttolintujen lepäily- tai ruokailualueita. Kurkinevan ja Joutsenisennevan turvetuotantoalueet, Kuonanjärvi ja Settijärvi sekä sitä ympäröivät peltoalueet keräävät jonkin verran muuttolintuja lepäilemään alueelle. Määrät jäävät kuitenkin alueellisesti melko vähäisiksi. Joutsenia havaittiin enimmillään Settijärvellä 16 yksilöä ja Joutsenisennevalla 7 yksilöä. Metsähanhia havaittiin enimmillään Joutsenisennevalla 37 yksilöä ja Kurkinevalla 15 yksilöä. Kurkinevan turvetuotantoalueen tulvalammikoilla havaittiin vähäisesti sorsalintuja, joista tavi (65 yks.) oli ylivoimaisesti runsain, muiden lajihavaintojen jäädessä enimmillään muutamiin yksilöihin. Settijärvellä ja Kuonanjärvellä havaittiin enemmän lepäileviä vesilintuja, mutta määrät jäivät enimmillään pariin kolmeenkymmeneen yksilöön runsaimpien lajien ollessa telkkä, tavi ja tukkasotka. Settijärven ympäristön pelloilla lepäilee jonkin verran muuttavia kahlaajia keväällä, runsaimpien lajien ollessa kapustarinta (66 yks.) ja töyhtöhyyppä (30 yks.). Kurkien kerääntymiä ei havaittu keväällä lainkaan. Settijärvellä havaittiin keväällä myös muutolla saalistelemaan pysähtynyt nuori maakotka. Pyhäjärven kaupungin alueella, Kuonanjär-
30 30 (42) Välikangas Ristiniityn tuulivoimapuisto FCG SUUNNITTELU JA TEKNIIKKA OY ven itä- ja koillispuolella, havaittiin kaksi kertaa keväällä saalisteleva vanha maakotka, joka suuntasi kaakkoon. Vesi- ja rantalintujen osalta Haapajärven alueen merkittävin muutonaikainen lepäilyalue on Kärsämäen Nurmesjärvi, joka sijoittuu lähimmillään noin 1,8 km etäisyydelle Välikankaan hankealueen voimaloiden koillispuolelle. Nurmesjärvellä on alueellista merkitystä myös vesi- ja rantalintujen pesimäalueena. Kevätmuuton aikaan Nurmesjärvellä laskettiin kerralla vajaa 200 puolisukeltajasorsaa (runsaimpia lajeja tavi, haapana, jouhisorsa), useita kymmeniä kokosukeltajia (runsaimpia lajeja tukkasotka, telkkä, uivelo) sekä enimmillään noin 50 kurkea ja vajaa sata laulujoutsenta. Luvut edustanevat kuitenkin vain pientä osaa Nurmesjärvellä koko muuttokauden aikana lepäilevistä vesilintumääristä. Alueella pesii ja sinne kerääntyy myös huomattavia määriä naurulokkeja sekä pikkulokkeja. Taulukko 4. Haapajärven kevätmuutontarkkailun aikana havaitut tuulivoimahankkeiden kannalta huomionarvoiset lintulajit. Sauviinm. = Sauviinmäen hankealueen kautta muuttaneiden lintujen osuus, Ristin. = Ristiniityn hankealueen kautta muuttaneiden lintujen osuus, Välik. = Välikankaan hankealueen kautta muuttaneiden lintujen osuus, HAA% = kaikkien Haapajärven hankealueiden kautta muuttaneiden lintujen osuus kokonaisyksilömäärästä, Yhteensä = kaikki muutontarkkailun aikana havaitut yksilöt. Laji Sauviinm. Ristin. Välik. HAA% Yhteensä Laulujoutsen (Cygnus cygnus) 12,5 % 12,5 % 32 Metsähanhi (Anser fabalis) 25,0 % 28,8 % 1,3 % 55,0 % 80 Lyhytnokkahanhi (Anser brachyrhynchus) 100,0 % 100,0 % 4 Harmaahanhilaji (Anser sp.) 15,9 % 24,6 % 11,9 % 52,4 % 126 Hanhilaji (Anser/Branta) 20,8 % 20,8 % 24 Merikotka (Haliaeetus albicilla) 100,0 % 100,0 % 1 Ruskosuohaukka (Circus aeruginosus) 50,0 % 50,0 % 2 Sinisuohaukka (Circus cyaneus) 37,5 % 12,5 % 25,0 % 75,0 % 8 Arosuohaukka (Circus macrourus) 0,0 % 1 Varpushaukka (Accipiter nisus) 25,0 % 10,7 % 3,6 % 39,3 % 28 Hiirihaukka (Buteo buteo) 0,0 % 6 Piekana (Buteo lagopus) 22,7 % 9,1 % 31,8 % 22 Hiirihaukkalaji (Buteo sp.) 0,0 % 2 Sääksi (Pandion haliaetus) 0,0 % 9 Tuulihaukka (Falco tinnunculus) 12,5 % 25,0 % 37,5 % 8 Ampuhaukka (Falco columbarius) 0,0 % 3 Nuolihaukka (Falco subbuteo) 0,0 % 1 Muuttohaukka (Falco peregrinus) 0,0 % 1 Jalohaukkalaji (Falco sp.) 50,0 % 50,0 % 2 Kurki (Grus grus) 17,6 % 26,0 % 2,8 % 46,4 % 323 Kapustarinta (Pluvialis apricaria) 2,6 % 2,6 % 38 Töyhtöhyyppä (Vanellus vanellus) 1,8 % 17,9 % 12,5 % 32,1 % 56 Kuovi (Numenius arquata) 26,0 % 6,8 % 17,8 % 50,7 % 73 Kuovilaji (Numenius sp.) 10,0 % 5,0 % 15,0 % 20 Metsäviklo (Tringa ochropus) 100,0 % 100,0 % 1 Valkoviklo (Tringa nebularia) 33,3 % 33,3 % 66,7 % 3 Sepelkyyhky (Columba palumbus) 32,1 % 15,5 % 8,3 % 56,0 % 84
31 FCG SUUNNITTELU JA TEKNIIKKA OY Välikangas Ristiniityn tuulivoimapuisto 31 (42) Taulukko 5. Tuulivoimahankkeiden kannalta huomionarvoisten lintulajien havaittuja lentokorkeuksia Haapajärvellä kevät- ja syysmuutolla Lentokorkeudet: I = törmäyskorkeuden alapuolella, II = törmäyskorkeudella ja III = törmäyskorkeuden yläpuolella Syysmuutto Haapajärven tuulivoimapuistojen syysmuutontarkkailun aikana kirjattiin yhteensä 38 lintulajia ja vajaa 7000 muuttavaa yksilöä, joista 17 lajia ja vajaa 6000 yksilöä kuului tuulivoimahankkeiden kannalta huomionarvoisiin suuriin ja leveäsiipisiin lajeihin (taulukko 6). Muutontarkkailun aikana havaitusta kokonaisyksilömäärästä yli 60 % oli kurkia. Alueelta ei tunnistettu tiedossa olevaa kurkimuuttoa lukuun ottamatta lintujen alueellisesti tai paikallisesti tärkeitä muuttoreittejä, vaan lintujen muutto kulki hajanaisesti laajalla rintamalla koko alueen yli. Lintujen syysmuuttokausi on kevätmuuttokautta pidempi, mutta useiden suurikokoisten lajien (mm. kurki, laulujoutsen, hanhet) muutto painottuu muutaman päämuuttopäivän ajalle ja sääolosuhteet vaikuttavat hyvin voimakkaasti muuttoreittien tarkempaan sijoittumiseen. Joutsenet ja hanhet Laulujoutsenia havaittiin syksylläkin niukasti (kuva 21, taulukko 6), mutta syysmuuttotarkkailut ajoittuivat joutsenmuuton kannalta melko varhain. Hiukan myöhempään jatkuneissa Murtomäen tuulivoimahankkeen muutontarkkailuissa laulujoutsenia havaittiin kolminkertainen määrä (184 yks.). Useimmiten laulujoutsenten päämuuttopäivät ovat tällä alueella lokakuun lopulla tai vasta marraskuussa, jolloin muu lintujen muutto on jo varsin niukkaa. Joka tapauksessa laulujoutsenten syysmuutto painottuu syksylläkin vahvasti rannikolle, eivätkä merkittävät muutot näin kaukana sisämaassa ole todennäköisiä. Toisin kuin joutsenia, hanhia havaittiin runsaasti. Kaikki määritetyt yksilöt olivat metsähanhia, mutta suuri osa yksilöistä jäi määrittämättä (kuva 22, taulukko 6). Ilmiö liittyi Suomen itäpuolelta alkunsa saaneeseen voimakkaaseen hanhimuuttoon, joka ajautui säärintamien vuoksi poikkeuksellisen länteen Kainuuseen, Pohjois-Pohjanmaan kaakkoisosaan ja Keski-Suomeen. Näin suuret syksyiset hanhimuutot eivät ole säännöllisiä Pohjois-Pohjanmaan alueella. Murtomäellä havaittu metsähanhisumma (84 yks.) kuvaa hyvin muuttoilmiöiden oikullisuutta ja hyvien muuttojen painottumista tiettyihin päiviin. Toisaalta Murtomäellä havaittiin 46
INFINERGIES FINLAND OY YLIVIESKAN URAKKANEVAN TUULIVOIMAPUISTO Luonto- ja linnustoselvitys P23597 Urakkanevan tuulivoimapuisto 2 (29) SISÄLLYSLUETTELO 1 JOHDANTO... 3 2 HANKEALUE JA HANKKEEN KUVAUS...